Börn | Fjölskyldulíf | mbl | 11.1.2020 | 19:00 Segir barnsmóðurina eyða 70 þúsund í áfengi á dag Rob Kardashian og Blac Chyna eiga dótturina Dream . Skjáskot / Intouch Weekly Rob Kardashian , bróðir þeirra Kardashian - og Jenner-systra , hefur farið fram á fullt forræði yfir dóttur sinni Dream . Hann segir barnsmóður sína , Blac Chyna , eyða 600 Bandaríkjadölum eða 73 þúsund krónum á dag í áfengi . Kardashian og Chyna hafa deilt forræði yfir 3 ára dóttur sinni á síðustu árum . Nú hefur hann fengið sig fullsaddan af partýstandi Chyna og vill fullt forræði . Í málsgögnum sem TMZ hefur komist yfir segir Kardashian að Chyna haldi oft stór og mikil partý þegar litla stúlkan er hjá henni . Hann segir hana nota kókaín og eyða allt að 600 Bandaríkjadölum í áfengi á dag . Hann segir að partýstandið hafi smitast yfir á dótturina sem sé farin að segja ljót orð og beita ofbeldi gegn öðrum börnum . Kardashian og Chyna hafa allt frá því að þau hættu saman átt í harkalegri forræðisdeilu yfir dóttur sinni og ekki sér fyrir endann á þeirri deilu í bráð .